**FARSKÉ OZNAMY – filiálky NEMČICE ⦁ Farnosti Topoľčany**

**29. nedeľa v Cezročnom období**

(16.10.2022 – 23.10.2022)

▪ **Sv. omše počas týždňa v Nemčiciach a ich úmysly**:

*Streda*: 18.00 h. + Mária, Štefan Ďurkovičoví, z rodiny Snopekovej a ich rodičia

*Piatok*: 18.00 h. Za zdravie a Božie požehnanie

*Nedeľa*: 09.00 h. Za zdravie a Božie požehnanie pri životnom jubileu Danky a Janky

▪  **Liturgický kalendár týždňa:**

*Pondelok*: Sv. Ignáca Antiochijského, biskupa a mučeníka

*Utorok*:   Sv. Lukáša, evanjelistu

*Streda*:   Sv. Pavla z Kríža, kňaza

*Sobota*:   Sv. Jána Pavla II., pápeža

*Nedeľa*:   30. nedeľa v Cezročnom období (*Misijná nedeľa*)

▪ Do pondelka 17.10.2022 je ešte možnosť prihlásiť sa k príprave na prijatie sviatosti birmovania v našej farnosti pre žiakov 9. ročníka ZŠ a starších (*máj/jún 2023*). Zatiaľ je prihlásených cez 150 mladých ľudí. Tento záujem je pre nás veľmi potešujúci. Všetkým prihláseným birmovancom v najbližších dňoch príde e-mail na ich uvedenú e-mailovú adresu a jeho kópia pôjde ich rodičom. Úvodné osobné stretnutie prihlásených birmovancov bude vo farskom kostole v Topoľčanoch v sobotu 22.10. o 10.30 hod. a rovnaké v utorok 25.10. o 16.00 hod. Jedno z týchto dvoch stretnutí je pre každého prihláseného birmovanca záväzné. Sám birmovanec si však môže vybrať, ktorého stretnutia sa zúčastní. Tieto obe stretnutia sú totižto identické.

▪ V utorok 18.10. je celosvetové podujatie s názvom: *Milión detí sa modlí ruženec* za jednotu a mier. Pri večernej modlitbe posvätného ruženca v našich kostoloch sa i deti zapoja do tejto modlitbovej duchovnej aktivity.

▪ Budúca nedeľa 23.10. sa slávi ako *Misijná nedeľa*. Z tohto podnetu sa na budúcu nedeľu pri všetkých nedeľných sv. omšiach koná celocirkevná zbierka na misie. Podľa svojich daností je tu tak možnosť podporiť misionárov a misionársku aktivitu Cirkvi. Vopred vám ďakujeme za ich podporu!